Diari Oficial de la Generalitat Valenciana


Sumari del DOGV 8182, del 01-12-2017 (2017/10446)

RESOLUCIÓ de 21 de novembre de 2017, de la directora general d'Investigació, Innovació, Tecnologia i Qualitat, per la qual es concedeixen dues beques per a la realització de pràctiques professionals en la Direcció General de Recerca, Innovació, Tecnologia i Qualitat.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8182

Data del DOGV
:   01-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10243


Data del document
:   21-11-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 21 de novembre de 2017, de la directora general d'Investigació, Innovació, Tecnologia i Qualitat, per la qual es concedeixen dues beques per a la realització de pràctiques professionals en la Direcció General de Recerca, Innovació, Tecnologia i Qualitat. [2017/10187]  
Mitjançant Ordre 7/2016, de 31 d'agost, de la Conselleria de Sanitat Universal i Salut Pública, s'aproven les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologia i Qualitat (DOGV 7866, 06.09.2016).  
La Resolució de 16 de juny de 2017, de la Conselleria de Sanitat Universal i Salut Pública, va convocar dues beques per a la realització de pràctiques professionals en la Direcció General de Recerca, Innovació, Tecnologia i Qualitat (DOGV 8074, 30.06.2017).  
En l'article 14 de l'al·ludida Ordre 7/2016, i en el punt huité de la Resolució de 16 de juny de 2017, s'estableix que la resolució de concessió es publicarà en el Diari Oficial de la Generalitat Valenciana, amb expressió de les bases, programa i crèdit pressupostari al qual s'imputen les beques atorgades, relació de les persones beneficiàries, quantitats concedides i finalitat d'aquestes.  
L'òrgan encarregat de l'ordenació i instrucció del procediment ha sigut la direcció general amb competències en matèria d'investigació sanitària, avaluació de tecnologies sanitària, avaluació de la qualitat assistencial i seguretat del pacient, atenció i comunicació amb el pacient, acreditació, autorització i registre de centres, serveis i establiments sanitaris i sistemes d'informació per a la salut.  
  
Per a la valoració de les sol·licituds presentades es va constituir, en data 22 de setembre de l'any en curs, una comissió avaluadora, la composició de la qual està regulada en el punt sisè de la Resolució de 16 de juny de 2017. No obstant açò, en el punt quart de l'acta de constitució de la comissió avaluadora es va motivar el canvi de composició d'aquesta.  
Constituïda la comissió avaluadora i una vegada complits de forma oportuna amb els tràmits establits en l'article 11 de l'Ordre 7/2016 i vista la proposta de resolució elaborada per la comissió avaluadora, resolc:  
  
Primer. Concessió de la beca  
1. Concedir dues beques a les candidates, Miriam Ferragut Larrosa i María Victoria Ortega Terrades, per a la realització de pràctiques professionals en la Direcció General d'Investigació, Innovació, Tecnologia i Qualitat, per un import de 1.000 euros mensuals cadascuna, subjectes a les retencions que procedisquen legalment i finançades amb càrrec als pressupostos de la Generalitat Valenciana per als anys 2017 i 2018, de l'aplicació pressupostària 12.10.12.1293.073.99.3 i la línia de subvenció S4510000. Tot açò, subjecte als següents ajustos pressupostaris, duts a terme per l'òrgan competent.  
El període de durada de la beca serà de 10 mesos, començant l'1 de desembre de 2017 i finalitzant el 30 de setembre de 2018. Transcorregut aquest temps podrà prorrogar-se, sense necessitat de nova convocatòria, per un període màxim de fins a dotze mesos addicionals, sempre que existisca la disponibilitat pressupostària corresponent i el desenvolupament de l'activitat que s'estiga efectuant així ho requerisca o aconselle.  
  
Les beques adjudicades es finançaran amb càrrec al programa pressupostari de la Conselleria de Sanitat Universal i Salut Pública, capítol i línia segons l'exposat en punt 1, dels pressupostos de la Generalitat per a l'any 2017 i el seu equivalent en el pressupost de la Generalitat de 2018,d'acord amb la següent distribució:  
  
2017 2018 TOTAL  
2.000 - 18.000 - 20.000 -  
  
  
  
Segon. Borsa de reserva  
Constituir, de conformitat amb l'establit en el punt 3, de l'article 11 de l'Ordre 7/2016, formada per les persones aspirants que no han resultat adjudicatàries de les beques, prioritzada per ordre de puntuació, per a cobrir les vacants que pogueren produir-se durant el període de vigència de les mateixes, tal com es relaciona a continuació:  
  
Borsa de reserva prioritzada  
Jennifer Gandía Aparisi  
Aitor Rodríguez Carrero  
M.ª Elvira Beltrán Yago  
Nadia Pons Cerdá  
María Monto Gimeno  
  
Tercer. Recursos  
Contra la present resolució, que posa fi a la via administrativa, es podrà interposar recurs contenciós administratiu, d'acord amb el previst en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a contar des de l'endemà a la seua publicació. També es podrà interposar, potestativament, recurs de reposició davant l'òrgan que la va dictar, en el termini d'un mes, a contar des de la citada data, tot açò d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 21 de novembre de 2017.- La consellera de Sanitat Universal i Salut Pública, p. d. (O 7/2016; DOGV 7866, 06.09.2016), la directora general d'Investigació, Innovació, Tecnologia i Qualitat: Ana María Ávila Peñalver.